laion/Wikipedia-Exotic huggingface dataset:
מדד שטח גוף

מדד שטח גוף או שטח פני גוף או שטח הפנים של גוף האדם (באנגלית: Body surface area, בקיצור: BSA) הוא מונח בפיזיולוגיה וברפואה, המציין או מחשב את פני השטח של הגוף האנושי. מדד זה הוא אינדיקטור טוב יותר של חילוף החומרים בגוף מאשר משקל הגוף, שכן הוא פחות מושפע ממסת שומן חריגה. המדד משמש לחישוב המינון של תרופות עם חלון תרפויטי צר, כגון תרופות המשמשות בכימותרפיה. חלון תרפויטי (טווח תרפויטי) הוא מונח בפרמקולוגיה המתאר את טווח המינונים שבהם תרופה (או חומר פעיל ביולוגית אחר) פועלת באופן הרצוי וללא סכנת הרעלה. חלון צר יכול להגביר משמעותית את הסיכון למתן מנת יתר או לסיכון למתן מנת חסר (תוך יצירת סיכון מוגבר להישנות המחלה).  דוגמאות של שימושים ב-BSA: תפקוד כליות (Renal clearance) - בדרך כלל מחולק ב-BSA כלומר לכל 1.73 מטר2 כדי לקבל הערכה אמיתית של קצב סינון גלומרולרי (GFR); מדד הלב (Cardiac index) הוא מדד של תפוקת הלב מחולק ב-BSA, על מנת לתת ייצוג טוב יותר של יעילות תפוקת הלב; בכימותרפיה נקבע מינון התרופות הניתנות לפי ה-BSA של המטופל. ישנם מספר חישובים הנעשים לחישוב ה-BSA ללא מדידה ישירה. היחידות בנוסחאות להלן הם:  BSA - מ'2; W - מסה בק"ג  H הוא גובה בס"מ הנוסחה המקובלת ביותר בה נעשה שימוש היא נוסחת דו בואה (Du Bois) אשר הוכחה כיעילה בהערכת שומן הגוף גם במקרי השמנת יתר (אשר מדד מסת הגוף לא מצליח לעשות): B S A = 0.007184 × W 0.425 × H 0.725 {\displaystyle {BSA}=0.007184\times W^{0.425}\times H^{0.725}} נוסחה נוספת בה נעשה שימוש היא נוסחת מוסטלר (Mosteller): B S A = W × H 3600 = 0.016667 × W 0.5 × H 0.5 {\displaystyle {BSA}={\sqrt {\frac {W\times H}{3600}}}=0.016667\times W^{0.5}\times H^{0.5}} or even simpler : B S A = W × H / 60 {\displaystyle {BSA}={\sqrt {W\times H}}/{60}} או בצורה פשוטה יותר: B S A = W × H / 60 {\displaystyle {BSA}={\sqrt {W\times H}}/{60}} או אם Ht הוא גובה במטרים (ולא בסנטימטרים): B S A = W × H t / 6 {\displaystyle {BSA}={\sqrt {W\times Ht}}/{6}} נוסחאות אחרות לחישוב BSA הן: ממוצע BSA עבור ילדים בגילאים שונים, עבור גברים, עבור נשים, הם: BSA (שטח גוף) ממוצע שנמדד ב-3,000 חולי סרטן בין השנים  1990 עד 1998 במסד הנתונים של הארגון האירופי למחקר וטיפול בסרטן (EORTC) הוא 1.79 מטר2. מחשבון שטח פני גוף מחשבונים רפואיים למדדים שונים מחשבון חישוב BSA מחשבון חישוב לפי נוסחת מוסטלר חישוב BSA לצורכי כימוטרפיה גורני, ה How to calculate the dose of chemotherapy נוסחאות חישוב BSA באתר calculator נוסחאות חישוב מדדי חישוב BSA ממוצעים סאקו, ג'וזף The Average Body Surface Area of Adult Cancer Patients in the UK: A Multicentre Retrospective Study הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יחסי ישראל–סומליה

בין מדינת ישראל והרפובליקה הפדרלית של סומליה לא התקיימו מעולם יחסים דיפלומטיים. סומליה מעולם לא הכירה בישראל. סומליה לוקחת חלק בחרם על ישראל ואוסרת כניסת בעלי דרכון ישראלי למדינתה. בראשית חודש יולי 2016 נועד ראש ממשלת ישראל בנימין נתניהו עם נשיא סומליה, חסן שייח' מחמוד בניירובי שבקניה. היה זה מפגש ראשון בדרג גבוה בין שתי המדינות. בחודש מרץ 2019, בהצבעה אנטי-ישראלית במועצת זכויות האדם, הקוראת לנסיגת ישראל מרמת הגולן, סומליה נמנעה לראשונה מלהצביע כנגד ישראל. החל משנת 2023 החלו היחסים בין שני המדינות להשתפר לאור עצרות חוזרות של נשיא סומליה לחיזוק הקשרים ולאור המגעים של ערב הסעודית וישראל. ואף מצד ישראל הרואה במיקום של סומליה כנקודה אסטרטגית. אריה עודד, אפריקה וישראל: ייחודיות ותהפוכות ביחסי החוץ של ישראל, הוצאת ספרים ע"ש י"ל מאגנס, 2010 נכון ל-11 במאי 2013 Somalia’s president recently held first-ever meeting with Israeli PM, באתר טיימס אוף ישראל, 5 ביולי 2016 מגעים עם ארבע מדינות להרחבת הסכמי אברהם, באתר ערוץ 7, 7 במרץ 2023
ספרטק מוסקבה במפעלים האירופיים

ספרטק מוסקבה הוא מועדון כדורגל רוסי שמרבה להופיע במפעלים האירופיים בעיקר מאז התפרקות ברית המועצות והוא מתחרה מדי שנה על תארים בכדורגל הרוסי. ספרטק מדורגת במקום ה-112 בדירוג אופ"א. ספרטק היא הקבוצה הרוסית המצליחה ביותר באירופה לאחר שהייתה הקבוצה הרוסית הראשונה שהעפילה לשלב רבע גמר ליגת האלופות, היא עשתה זאת בעונת 1980/1981, זאת מבלי לכלול את הישגיהן של דינמו קייב, דנייפר דנייפרופטרובסק, דינמו מינסק ואררט ירוואן שהיו קבוצות סובייטיות אך לא רוסיות. בעונת 1988/1989 בגביע אירופה לאלופות בכדורגל העפילה לשמינית גמר הטורניר. אך בעונת 1990/1991 העפילה עד לשלב חצי הגמר בליגת האלופות אחרי שגברה על נאפולי בשמינית ועל ריאל מדריד ברבע, במה שמהווה להישג שיא עבור קבוצה רוסית, בליגת האלופות. בעונת 1995/1996 בליגת האלופות העפילה לרבע הגמר אך הפסידה לנאנט ובעונת 2010/2011 העפילה לרבע גמר ליגה האירופית אך הפסידה לפורטו. בעונת 2018/2019 השיגה שיא שלילי כשסיימה במקום הרביעי בבית בשלב הבתים בליגה האירופית והפכה לקבוצה הרוסית הראשונה בהיסטוריה שהגיעה למצב זה ובעונת 2019/2020 אכזבה עוד יותר כשהודחה כבר בשלב הפלייאוף של הליגה האירופית ולא העפילה לשלב הבתים. בעונת 2021/2022 חזרה לליגת האלופות, לראשונה מאז 2018, אך הודחה כבר בשלב המוקדמות השלישי. היא התמודדה בשלב הבתים של הליגה האירופית ואחרי הפסד 1:0 ללגיה ורשה התאוששה עם ניצחון 3:2 על נאפולי במה שהיה לניצחון ראשון על קבוצה איטלקית מאז 1989, אז גברה על אטאלנטה בגביע אופ"א. בהמשך גברה גם במשחק הגומלין על נאפולי בניצחון 2:1 והשיגה ניצחון 1:0 גם על לגיה ורשה בחוץ והעפילה לשמינית גמר הליגה האירופית, לראשונה מאז עונת 2010/2011, אבל בפברואר 2022, הושעתה ספרטק מוסקבה מהליגה האירופית בעקבות החלטת פיפ"א ואופ"א להשעות את המועדונים והנבחרות הרוסיים מכלל המפעלים באירופה ובעולם, לאחר הפלישה הרוסית לאוקראינה. להלן השחקנים הניצבים בראש טבלת כובשי השערים במדי ספרטק במפעלים האירופיים, נכון ל־9 בדצמבר 2021. כתב מודגש מתייחס לשחקנים שעדיין פעילים בקבוצה. כתב מודגש מתייחס לשחקנים שעדיין פעילים בקבוצה. דירוג המועדונים של אופ"א ברקיע השביעי: 0:7 לליברפול על ספרטק מוסקבה דירוג אופ"א ‏צמד של סובולב העניק לספרטק מוסקבה 1:2 על נאפולי, באתר ספורט1, 24 בנובמבר 2021 משחק הבית הראשון הסתיים בתוצאה 2:2, אך השערים באצטדיון לוקומוטיב מוסקבה לא התאימו לתקן האירופי והמשחק נרשם כהפסד לספרטק. מיכאל יוכין, ‏‏ליברפול הרוסית: העלייה והקריסה של ספרטק, באתר ספורט1, 26 בספטמבר 2017 עימותים קשים בין אוהדים בבילבאו, שוטר מת מהתקף לב, באתר ynet, 22 בפברואר 2018 בספרד מבכים את "מקרה האלימות החמור בכדורגל האירופי לאחרונה", באתר וואלה, 23 בפברואר 2018 אסטנה עשויה לפגוש את הפועל באר שבע. ספרטק, סלטיק ופנר הודחו, באתר וואלה, 14 באוגוסט 2018 ‏ב"ש עשויה לפגוש את אסטנה, צפו בבנפיקה מדיחה את פנר, באתר ספורט1, 14 באוגוסט 2018 הפסד שני ברצף לנאפולי, שנכנעה 2:1 לספרטק, באתר ynet, 24 בנובמבר 2021 הפסד שני ברצף לנאפולי, שנכנעה 2:1 לספרטק, באתר ONE‏, 24 בנובמבר 2021 סטטיסטיקה באתר bombarder.narod.ru 11 מהם במשחקי ליגת האלופות
אנה ברנאביץ'

אנה בְּרְנַאבִּיץ' (בסרבית: Ана Брнабић – Ana Brnabić, ‏ נולדה ב-28 בספטמבר 1975) היא פוליטיקאית סרבית, שכיהנה כראש ממשלת סרביה בין 29 ביוני 2017 ל-20 במרץ 2024. החל מ-20 במרץ 2024 היא מכהנת כיושבת ראש האספה הלאומית של סרביה. אנה ברנאביץ' כיהנה בעבר – בין 11 באוגוסט 2016 ל-29 ביוני 2017 כשרת המנהל הציבורי והשלטון העצמי המקומי בממשלת אלכסנדר ווצ'יץ'-איוויצה דאצ'יץ'. אחרי שווצ'יץ' נבחר לנשיא סרביה ב-31 במאי 2017 הוא המליץ בחודש יוני על ברנאביץ' כיורשת שלו בתפקיד ראש הממשלה. ברנאביץ' עומדת בראש ממשלת קואליציה שקיבלה ב-29 ביוני 2017 את אישור האספה הלאומית של סרביה עם רוב של 157 קולות מתוך 250 חברי הבית. ברנאביץ' היא האישה הראשונה המכהנת כראש ממשלת ארצה וגם הלהט"בית המוצהרת החמישית שנבחרה לעמוד בראש ממשלה בעולם, אחרי תקדימים באיסלנד, בבלגיה, בלוקסמבורג ובאירלנד. היא גם ראש הממשלה הראשון בארצות הבלקן שהעז להיות נוכח במצעד הגאווה בבירת ארצה (ב-17 בספטמבר 2017). ברנאביץ' היא כלכלנית ומומחית במנהל עסקים וסרבית בעלת שורשים קרואטיים מצד אביה. אנה ברנאביץ' נולדה בבלגרד. סבה מצד האב, אנטון ברנאביץ', הוא קרואטי מן היישוב סטארה באשקה שבאי הקרואטי-דלמטי קרק וסבתה מצד אביה היא סרביה מן היישוב גורוביל על יד פוז'גה. סביה מצד אמה הם סרבים מן העיירה בבושניצה. היא למדה בגימנסיה מס. 5 ברובע פאלילולה בבלגרד. אחר כך למדה מנהל עסקים באוניברסיטת נורת'ווד במדינת מישיגן בארצות הברית ואחר כך סיימה תואר שני בשיווק באוניברסיטת האל (Hull) באנגליה. בתום לימודיה עבדה במספר ארגונים בינלאומיים, ביניהם – בשנים 2002–2011 בסוכנות האמריקאית לפיתוח בינלאומי USAID, ובחברות ממלכתיות סרביות. אחרי שובה לסרביה בשנת 2001 עבדה ברנאביץ' בתוכנית לפיתוח החקלאי של סרביה (בחסות האיחוד האירופי). אחרי 2011 עבדה בחברה האמריקאית Continental Wind Serbia, החל מינואר 2013 כמנהלת שלה. בשנת 2006 השתתפה ברנאביץ' בהקמת הברית הלאומית לפיתוח כלכלי מקומי NALED, החל משנת 2013 כסגנית יושב ראש והחל מ-2016 כיושב ראש שלה. ברנאביץ' כיהנה גם כיושבת ראש המועצה הממשלתית המייעצת לקידום היזמות וטכנולוגיית המידע וכיושבת ראש המועצה המייעצת בנוגע למיעוטים הלאומיים וסגנית יושב הראש של המועצה המייעצת בנוגע לרפורמת המנהל הציבורי. הרכב ממשלתה קיבלה אישור האספה הלאומית הסרבית אחרי יומיים של דיונים סוערים. ממשלתה קיבלה ב-29 ביוני 2017 את קולות "המפלגה הפרוגרסיבית הסרבית" (SNS) מן הימין, המפלגה הסוציאליסטית הסרבית SPS מן השמאל, וכן של "האיחוד ההונגרי מוויבודינה" (VMSZ). בממשלה עצמה שבה מכהן איוויצה דאצ'יץ' כסגן ראש הממשלה ושר החוץ, נכנסו חברי המפלגות SNS ו-SPS, וכן נציגים קשורים למפלגות יותר קטנות – המפלגה הסוציאל-דמוקרטית של סרביה, התנועה הסוציאליסטית, המפלגה המאוחדת של הגמלאים, מפלגת העם הסרבי וכמה נציגים אל-מפלגתיים. אנה ברנאביץ' דוברת השפות אנגלית ורוסית. בזמנה הפנוי היא אוהבת לבשל, לשחות, לשמוע מוזיקה (להקת דפש מוד למשל), לבקר בתערוכות ובארצות רחוקות ומגדלת שני כלבים. בפברואר 2019, בת זוגה, ד"ר מיליצה ג'ורג'יץ', שהיא רופאה רדיולוגית במקצועה, ילדה בן, וברנאביץ' הפכה לאם שותפה. מדיה וקבצים בנושא אנה ברנאביץ' בוויקישיתוף אנה ברנאביץ', ברשת החברתית אקס (טוויטר) אנה ברנאביץ', ברשת החברתית אינסטגרם בעיתון ניו יורק טיימס - ב-28 ביוני 2017 ביוגרפיה (בסרבית) באתר בצרפתית ouest france 4.7.2017 Serbian Monitor Ana Brnabic: Gay partner of Serbian PM gives birth, באתר BBC, ‏20 בפברואר 2019
לוקומוטיב מוסקבה במפעלים האירופיים

לוקומוטיב מוסקבה הוא מועדון כדורגל רוסי, שמופיע במפעלים האירופיים מאז עונת 1993. הקבוצה העפילה פעמיים לחצי גמר גביע המחזיקות, בעונות 1997/1998 ו-1998/1999 במה שמהווה להישג שיא של הקבוצה בכל המפעלים האירופיים. הקבוצה העפילה ארבע פעמים לשלב הבתים בליגת האלופות ובעונת 2003/2004 העפילה לשמינית גמר ליגת האלופות. משחקה הראשון באירופה נערך ב-15 בספטמבר 1993 מול יובנטוס שהביסה אותה בתוצאה 0:3 ו-1:0 (4:0 בסיכום הכללי). משנת 1993 ועד 2005 היה יורי סיומין מאמן הקבוצה, שהביא אותה להישגים הגדולים בתולדותיה. תחתיו לוקומוטיב העפילה פעמיים רצופות לחצי גמר גביע מחזיקות הגביע (בעונות 1998 - 1999) והתמודדה בשלב הבתים של ליגת האלופות (בעונות 2003 - 2004). בעונת 2004 העפילה הקבוצה לשמינית הגמר של ליגת האלופות, אך הודחה על ידי מונקו. משנת 2005 ידעה הקבוצה תחלופת מאמנים גבוהים ובשנת 2017 חזר סיומין לאמן את לוקומוטיב. בעקבות זכייתה באליפות 2018 חזרה להשתתף בשלב הבתים של ליגת האלופות. בעונת 2018/2019 בליגת האלופות גברה על גלאטסראי במסגרת שלב הבתים, במה שהיה לניצחון הראשון של הקבוצה במסגרת ליגת האלופות מאז 2004 אך סיימה במקום האחרון בביתה ובמאזן הגרוע ביותר שלה במפעלים האירופיים עם ניצחון אחד וחמישה הפסדים. הישג שהיא שחזרה גם עונה לאחר מכן, כשסיימה במקום האחרון שוב כשבמאזנה ניצחון בודד וחמישה הפסדים. את עונת 2021/2022 הקבוצה פתחה עם שוויון 1:1 מול מרסיי, אך הפסידה ללאציו 2:0 אך שוב סיימה את שלב הבתים במקום האחרון בבית עם מאזן של 4 הפסדים ו-2 שוויונות. נכון ל-9 בדצמבר 2021: להלן השחקנים הניצבים בראש טבלת כובשי השערים במדי לוקומוטיב במפעלים האירופיים, נכון ל-30 בספטמבר 2021. כתב מודגש מתייחס לשחקן שעדיין פעיל בקבוצה. דירוג המועדונים של אופ"א תוצאת המשחק לא הוכרה בשל הימצאות אחד משחקני לוקומוטיב על המגרש לאחר שכבר קיבל 2 כרטיסים צהובים. אופ"א: מהפך מדהים הביא ללוקומטיב ניצחון על ברונדבי, באתר ynet, 23 בנובמבר 2005 הוכרע בבעיטות עונשין 3:4 הליגה האירופית: לוקומוטיב מוסקבה ניצחה 1:0 את ניס ועלתה לשמינית הגמר לאחר 4:2 בסיכום. סטטיסטיקה באתר Bombarder.narod.ru גילרמה בלוקומוטיב גילרמה באתר sportbox.ru https://www.fclm.ru/ru/lokoteam/players/513 https://www.fclm.ru/ru/lokoteam/players/154 https://www.fclm.ru/ru/lokoteam/players/7
ריינג'

ריינג' (Range) באנגלית פירושו טווח. האם התכוונתם ל... מיד ריינג' – ברמקול, מיועד להשמיע את טווח התדרים בין הוופר לטוויטר ריינג' רובר – אחד הדגמים של חברת לנד רובר ריינג' רובר ספורט – דגם הספורט של הריינג' רובר היידי ריינג' – זמרת בריטית ריינג'ר ריינג'רס
הגשרים של מחוז מדיסון (סרט)

הגשרים של מחוז מדיסון (באנגלית: The Bridges of Madison County) הוא סרט דרמה רומנטית אמריקאי משנת 1995 עם קלינט איסטווד ומריל סטריפ בתפקידים הראשיים. איסטווד גם ביים את הסרט וגם השתתף בהפקתו ביחד עם קתלין קנדי. התסריט מבוסס על הספר רב המכר הגשרים של מחוז מדיסון מאת רוברט ג'יימס וולר משנת 1992. הסרט זכה לביקורות טובות והצליח מאוד מבחינה מסחרית כשגרף 182,000,000 דולר. מריל סטריפ הייתה מועמדת לפרס אוסקר לשחקנית הטובה ביותר וכן לפרס גלובוס הזהב לשחקנית הטובה ביותר - סרט דרמה. מייקל ג'ונסון (ויקטור סלזק) ואחותו קרולין (אנני קורלי) מגיעים לחוות משפחתם באיווה לפי הזמנת עורך דין כדי לפתוח את מכתב הצוואה של אמם פרנצ'סקה (מריל סטריפ) שזה עתה נפטרה. בצוואה יש בקשה לשרוף את גופתה ולפזר את האפר ליד גשר רוזמן (אנ') הסמוך. מייקל מתנגד לכך היות שהוא רוצה לקברה ליד אביו. בתוך המעטפה הם מוצאים מפתח לקופסה שבה יש מכתבים ויומן אישי ומכאן מתחילה העלילה בפלשבק. פרנצ'סקה נולדה וגדלה בבארי באיטליה שם הכירה את בעלה ריצ'רד שהיה חייל בצבא ארצות הברית. הוא הביא אותה לחוות משפחתו במחוז מדיסון באיווה ושם גידלו את מייקל וקרולין. פרנצ'סקה שקיוותה שתראה את העולם הגדול מצאה את עצמה עקרת בית במקום כפרי ומרוחק שבו כל אחד יודע הכול על השני והרכילות פורחת. בסתר נפשה היא רוצה לברוח מחייה המשעממים אבל היא מחויבת למשפחתה. באחד הימים ב-1965 נוסעים ריצ'רד והילדים ליריד חקלאי באילינוי ופרנצ'סקה נשארת משועממת בחווה. למקום מגיע טנדר, ממנו יורד גבר המציג את עצמו כרוברט קינקייד (קלינט איסטווד), צלם עיתונות בנשיונל ג'יאוגרפיק שנשלח לצלם את גשרי העץ המקורים של מחוז מדיסון ושואל איך להגיע לגשר רוזמן הסמוך. פרנצ'סקה מתנדבת לנסוע איתו לגשר, הוא מתחיל לצלם והיא מתבוננת בו, מתאהבת ובחזרה היא מזמינה אותו לביתה ומתפתח סיפור אהבה בן ארבעה ימים בו הם נפתחים אחד לשנייה, מספרים על חייהם תוך כדי שהם מתחמקים מעיניהם הבולשות של השכנים. רוברט הגרוש מתוודה לפני פרנצ'סקה שזו הפעם הראשונה בחייו שהוא מרגיש אהבה ומציע לה להצטרף אליו. פרנצ'סקה כמעט משתכנעת ומתחילה לארוז אבל ברגע האחרון היא מחליטה להישאר כי אינה רוצה לפגוע במשפחתה ובעיקר בילדיה. לאחר שהילדים עוברים על כל היומן הם משתכנעים בעצמם לשקם את נישואיהם המעורערים ולפזר את אפרה של אימם ליד גשר רוזמן שם התחיל הרומן שלה עם רוברט. בשנת 2021 פורסמו תמונות המתארות את הגשרים והנופים בהן צולם הסרט. "הגשרים של מחוז מדיסון", במסד הנתונים הקולנועיים IMDb (באנגלית) "הגשרים של מחוז מדיסון", באתר AllMovie (באנגלית) "הגשרים של מחוז מדיסון", באתר Rotten Tomatoes (באנגלית) "הגשרים של מחוז מדיסון", באתר Box Office Mojo (באנגלית) "הגשרים של מחוז מדיסון", באתר Metacritic (באנגלית) "הגשרים של מחוז מדיסון", באתר אידיבי "הגשרים של מחוז מדיסון", במסד הנתונים הקולנועיים KinoPoisk (ברוסית) קדימון לסרט הגשרים של מחוז מדיסון, באתר יוטיוב
לוקוס HTT פלאטור

לוקוס HTT פלאטור (באנגלית: Locus HTT Plethore) היא מכונית על בתצורת ספורט, 2 דלתות, 3 מושבים קדמיים, אשר היה מתוכנן להיבנות בקנדה על ידי חברת המכוניות הקנדית HTT Automobile.. החברה הפסיקה להתקיים לפני תחילת ייצור המכונית. "לוקוס HTT פלאטור" הוא הדגם הראשון של מכונית-על המיוצרת בקנדה. גוף דגם ה-"לוקוס HTT פלאטור" עשוי מסיבי פחם. אב טיפוס של דגם "לוקוס HTT פלאטור" הוצג לראשונה ב-קנדה בשנת 2007, בתערוכת המכוניות הבינלאומיות ב-מונטריאול. אב טיפוס הדגם היה עם מנוע V8, בנפח 8,200 סמ"ק, ומפתח 750 כ"ס. בנוסף, הוצג דגם שעליו הורכב מנוע V8 המפיק 1,100 כ"ס (המנוע יוצר על ידי "Pratt & Miller"). הייצור הסדרתהיה מתוכנן להתחיל בשנת 2010 אך מועד זה לא התממש. בשנת 2016 החל תכנון של מכוני-על קנדית אחרת Felino CB7. גם מכונית זו התקשתה לעבור לפסי הייצור. לדגם 2 דלתות צד קדמיות, סימטריות (ימנית ושמאלית). צורת הדלת וזווית הפתיחה המיוחדת של הדלתות - בשיטת "Targa top". דגמי "לוקוס HTT פלאטור" שומרים על ערכם. בקנדה, מחיר היחידה לדגם משומש (שנת 2008, מנוע 8,200 סמ"ק) כ-660,000 דולר, ולדגם (שנת 2010, מנוע 6,162 סמ"ק) כ-570,000. תאוצת דגם מנוע 6,162 סמ"ק 0-100 קמ"ש היא 2,9 שניות. תאוצת דגם מנוע 8,200 סמ"ק 0-100 קמ"ש היא 2.8 שניות. לוקוס HTT פלאטור לוקוס HTT פלאטור לוקוס HTT פלאטור לוקוס HTT פלאטור לוקוס HTT פלאטור לוקוס HTT פלאטור לוקוס HTT פלאטור לוקוס HTT פלאטור מכונית-על בריקלין SV-1 חמש מכוניות העל שבפסגה (carbuzz) לוקוס HTT פלאטור - מפרט ותמונות (topcarrating) מדיה וקבצים בנושא לוקוס HTT פלאטור בוויקישיתוף לוקוס HTT פלאטור (0:51), יו-טיוב לוקוס HTT פלאטור (1:28), יו-טיוב לוקוס HTT פלאטור, מבט לתוך הרכב (3:29 דקות), יו-טיוב לוקוס HTT פלאטור (2:16 דקות), יו-טיוב לוקוס HTT פלאטור topgear לוקוס HTT פלאטור - פרוטוטיפ - שנת 2007 supercars.net/blog/2007-locus-plethore לוקוס HTT פלאטור Chilling Performance: HTT Plethore LC-750 Supercar". WorldCarShows. 2011-03-08. Archived from the original on 2012-03-23. Retrieved 2011-08-08. לוקוס HTT פלאטור בתערוכת מונטריאול, שנת 2007 autoblog לוקוס HTT פלאטור, שנת 2008 gtplanet לוקוס HTT פלאטור topcarrating
סימפטרי

סימפטרי (מיוונית: σύν (סין) "ביחד" + πατρίς (פאטריס) = "מולדת") הוא מונח בביולוגיה המתאר מינים או אוכלוסיות שמתקיימים במקביל באותו אזור גאוגרפי, כלומר תפוצתם חופפת. תהליך ההתפצלות של מין ביולוגי למספר מינים סימפטריים מכונה "ספציאציה סימפטרית" (Sympatric Speciation), ומקורו בחסמים אקולוגיים, גאוגרפיים, התנהגותיים או גנטיים, אשר מופיעים בתחום אוכלוסייה אחת ומפצלים אותה לשתי אוכלוסיות נפרדות. הבידוד הרבייתי (Reproductive isolation) מונע מהמין האחד להפרות את השני, או מאפשר להעמיד צאצאים בני כלאיים עקרים, בהם נעצרת זרימת הגנים. היווצרות מינים סימפטריים אינה מעידה בהכרח על חוסר התאמה גנטי. ישנם מינים המסוגלים להביא צאצאים פוריים בתנאים מלאכותיים, אך אינם עושים זאת בסביבתם הטבעית. לדוגמה: Chorthippus Brunneus ו-C.biguttulus הם שני מיני חגבים מצפון אירופה, שההבדל המורפולוגי היחיד ביניהם הוא תבנית שירת החיזור. מכיוון שהנקבה בוחרת את הזכר על פי איכות שירתו, לעולם לא תבחר זכר מהמין השני באופן טבעי. עם זאת, אם יוצג בפני הנקבה זכר מהמין השני בתנאי מעבדה, בהם תושמע ברקע שירה התואמת למין הנקבה, עשויה להתקיים הזדווגות, שתעמיד צאצאים פוריים. מיני טבעת ברירה טבעית תְּפוּצָה חוֹפֶפֶת במילון ביולוגיה כללית (תשס"ט), 2009, באתר האקדמיה ללשון העברית The Ancestor's Tale: A Pilgrimage to the Dawn of Life מאת ריצ'רד דוקינס פרק The Grasshopper's Tale.
ריינג'ר

האם התכוונתם ל... תוכנית ריינג'ר – תוכנית בלתי מאוישת לחקר הירח שהופעלה על ידי נאס"א בשנות ה־60. התוכנית כללה 9 גשושיות: ריינג'ר 1 ריינג'ר 2 ריינג'ר 3 ריינג'ר 4 ריינג'ר 5 ריינג'ר 6 ריינג'ר 7 ריינג'ר 8 ריינג'ר 9 אדסל ריינג'ר – היא מכונית סלון, מתוצרת חטיבת "Edsel" בקונצרן המכוניות האמריקאית פורד אשר יוצרה בין השנים 1960–1957 בארצות הברית ו-קנדה ריינג' ריינג'רס
מעדני מיקי

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] מעדני מיקי תעשיות מזון דגים וסלטים (1992) בע"מ היא חברה ישראלית שפעלה בתחום ייצור הסלטים המצוננים ומעדני הדגים. בנובמבר 2019 הוצא לחברה צו כינוס נכסים עקב חדלות פרעון, ובהמשך נפסקה פעילות החברה. בשנת 1939 הוקמה החברה על ידי האחים מיקי ויצחק (אימרי) קאופטייל, שעלו לארץ ישראל מצ'כוסלובקיה לפני פרוץ מלחמת העולם השנייה. תחילה התיישבו האחים בקיבוץ רמת יוחנן. האח מיקי עזב את הקיבוץ תוך זמן קצר ועבר לתל אביב. הוא החל לייצר בדירתו ירקות כבושים וממולאים, אותם מכר. כעבור זמן קצר הצטרף לעסק האח יצחק ובשנות ה-60 הם העבירו את המפעל לרחוב המסגר בתל אביב. בשנות ה-70 פנה המפעל לייצר גם סלטים מזרחיים וייצור הסלטים הועבר לבני ברק. בשנת 1974, לאחר שהאח מיקי נפטר במפתיע, ניהל את החברה יצחק קאופטייל. בשנת 1987 הועבר ייצור הסלטים לראשון לציון וייצור הדגים הועבר לעיר ב-1996. בשנת 1987 החליטה חברת שטראוס להפסיק לשמש כמפיץ החברה, וצעד זה הוביל לכך שמעדני מיקי הקימה קו הפצת מוצרים משלה. בשנת 2008 ביצעה החברה מיתוג מחדש, במסגרתו עודכן לוגו החברה, שונו אריזות המוצרים ובוצעה הדגשת הצבע הסגול כמזוהה עם החברה. בשנת 2009 רכשה החברה מתנובה את מפעל הדגים שלה באזור התעשייה הר טוב תמורת 4 מיליון ש"ח. ב-2010 עלה המפעל באש ונשרף כליל, ובמקומו נחנך מפעל חדש. בשנת 2010 יצאה החברה לראשונה במסע פרסום בטלוויזיה. ניהול החברה עבר לבניו של מיקי, משה וארי קאופטייל. החברה פעלה בשוק הפרטי ובשוק המוסדי וייצאה ממוצריה, לשוק המוצרים הכשרים בעיקר. בשנת 2014 החברה החזיקה בנתח שוק של 8.7% בשוק הסלטים המצוננים. החברה ייצרה גם סלטים במותג רמי לוי שיווק השקמה. המפעל ייצר סלטים מצוננים, סלטי דגים, מוצרי דגים מעושנים, ירקות כבושים וסלמון מעושן, תחת כשרות של הכשר הרב לנדא. בחברה הועסקו כ-200 עובדים. הנהלת החברה ישבה בראשון לציון. בנובמבר 2019 מונו לחברה כונסי נכסים, לאחר ששקעה בחובות. בהמשך לכך פוטרו מרבית עובדי החברה, ועיקר פעילותה נמכר לחברה המתחרה סלטי שמיר. ורד עוזיאל, עבד עד יום מותו: סיפורו של מייסד סלטי מיקי, באתר nrg‏, 18 בנובמבר 2009 ליאת רון, ‏פורטפוליו / משה קאופטייל, באתר גלובס, 26 באוגוסט 2010 מעדני מיקי – סיפורה של המדינה, באתר אכול ושאטו, 31 בדצמבר 2011 מעדני מיקי משיקה מיתוג מחדש בהשקעה של 10 מיליון שקל, באתר גלובס, 3 בנובמבר 2008 חיים ביאור, מעדני מיקי מקימה מחדש מפעל דגים בהר טוב בהשקעה של 15 מיליון שקל, באתר TheMarker‏, 20 ביוני 2011 מעדני מיקי יוצאת לראשונה בקמפיין טלוויזיה, באתר NEWS1 מחלקה ראשונה, 7 באפריל 2010 אילנית חיות, ‏שוק הסלטים המצוננים ב-2014: המכירות ירדו ב-2.7% ל-758 מיליון שקל, באתר גלובס, 12 בפברואר 2015 ליטל דוברוביצקי, ביהמ"ש אישר: הכונסים של מעדני מיקי יוציאו אותה למכירה, באתר ynet, 12 בנובמבר 2019 ליטל דוברוביצקי, ביהמ"ש אישר את מכירת מעדני מיקי לסלטי שמיר תמורת 6 מיליון שקל, באתר ynet, 1 בינואר 2020
אוסטין פריוויי

אוסטין פריוויי (באנגלית: Austin Freeway) היא מכונית משפחתית גדולה, 4 דלתות, אשר יוצרה על ידי חברת המכוניות האוסטרלית "British Motor Corporation (Australia)" בין השנים 1962–1965. דגם ה-"אוסטין פריוויי" התבסס על דגם ה-אוסטין קיימברידג' (סדרה A60) שיוצר ב-בריטניה על ידי חברת המכוניות הבריטית "Austin Motor Company" בין השנים 1961-1969. בין השנים 1962-1965 יוצרו כ- 27,000 יחידות. בשנת 1962 יוצרו 3,090 יחידות. סדאן - 4 דלתות סטיישן - 4.5 דלתות (החלון האחורי נפתח כלפי מעלה, המכסה האחורי מתחת לחלון האחורי מורד בזווית של 90° עד מעל לפגוש) אוסטין פריוויי, שנת 1960 אוסטין פריוויי, שנת 1960 אוסטין פריוויי אוסטין פריוויי - סטיישן אוסטין פריוויי לוגו אוסטין פריוויי שנת 1964 אוסטין פריוואי אוסטין פריוויי - סטיישן אוסטין פריוויי - סטיישן אוסטין פריוויי דגם "Austin Cambridge מודל A60" - עליו התבסס דגם "אוסטין פריוויי" (חיצונית, זהה) אוסטין קיימברידג' אוסטין A30 אוסטין קימברלי אוסטין פריוויי (Austin Freeway - The Cambridge-Oxford Owners Club) מדיה וקבצים בנושא אוסטין פריוויי בוויקישיתוף אוסטין פריוויי Joe Kenwright, BMC's last stand: Aussie Originals, www.tradeuniquecars.com.au Retrieved 29 January 2017 אוסטין פריוויי - היסטוריהThe Morris Freeway, www.bluestreaksix.com Retrieved on 10 November 2012